Poštovane dame i gospodo narodni poslanici, nastavljamo rad Šeste sednice Prvog redovnog zasedanja Narodne skupštine Republike Srbije u 2003. godini. Radi utvrđivanja kvoruma potrebnog za rad Narodne skupštine, molim narodne poslanike da ubace svoje identifikacione kartice u poslaničke jedinice. Konstatujem da smo utvrdili da postoji kvorum potreban za rad Narodne skupštine. Obaveštavam vas da su sprečeni da prisustvuju sledeći narodni poslanici: Stanko Kovačević, Branimir Trajković, Borivoje Drakulović, Slobodan Pavlović, Marko Jakšić, Rajko Baralić, Miomir Tadić, Dragan Jočić i Miroslav Markićević. Prelazimo na 2. tačku dnevnog reda: - PREDLOG ODLUKE O IZBORU ČLANOVA USTAVNE KOMISIJE Da li neko od predsednika odnosno predstavnika poslaničkih grupa, koji to pravo nije iskoristio, želi reč? (Nema prijava.) Pošto se niko ne javlja za reč, idemo prema listi prijavljenih govornika. Reč ima narodna poslanica Nataša Jovanović, a zatim narodni poslanik Ljubomir Kragović.
Dame i gospodo narodni poslanici, ono što se desilo juče od strane službe prilikom dostavljanja predloga sastava Ustavne komisije narodnim poslanicima, ne samo da je svojevrsni skandal nego se to po ko zna koji put ponavlja u ovoj skupštini. Naime, u gornjem levom uglu stoji zaglavlje - Republika Srbija, Narodna skupština, poslanička grupa DOS - Reforma Srbije, 23. april 2003. godine. To je jučerašnji datum. Gospodin Bojan Pajtić, narodni poslanik, predsedniku Narodne skupštine Republike Srbije, kaže: "Na osnovu čl. 131. i 156. Poslovnika Narodne skupštine Republike Srbije, podnosim Predlog odluke o izboru članova Ustavne komisije radi donošenja na 6. sednici Prvog redovnog zasedanja, koja je sazvana za 22. april". Gospodine Pajtiću, valjda je to trebalo da bude obrnuto, 21. kada ste saznali za sednicu 22. aprila, napišete ovaj dopis, a ne da 23. pišete da je sednica sazvana i da se pozivate na dan pre. Dobro, svejedno, koleginica Gordana Pop-Lazić, zamenik predsednika poslaničke grupe, detaljno vam je objasnila zbog čega Srpska radikalna stranka ne želi da učestvuje u radu Ustavne komisije i to ne može da bude predmet nikakve trampe, ni da vi na neko fiktivno mesto za srpske radikale ubacujete tamo neke ljude, bez obzira ko su oni, iz kojih su stranaka i koga predstavljaju. Sa druge strane, ovaj sastav Ustavne komisije uopšte nije ekvivalent trenutne političke volje i snage ni u ovoj skupštini, ni u biračkom telu, jer u ovoj skupštini sede ljudi koji su građani Srbije, imaju to državljanstvo, ali nisu narodni poslanici, pa prema tome oni ne mogu kao takvi ni da se nađu u sastavu Ustavne komisije. Ključno pitanje je zašto se juče šef poslaničke grupe DSS-a Dejan Mihajlov našao u ulozi "drvenog advokata" za druge opozicione političke stranke, kada on nikako ne može da predstavlja opoziciju? Može deklarativno, ali tek onda kada budu napustili vlast u svim opštinama i gradovima u Srbiji, gde su predsednici opština, gde su predsednici izvršnih odbora i zauzimaju mesta u raznim upravnim odborima - onda može da kaže da predstavlja opoziciju i da kao takav misli da sastav Komisije treba da bude drugačiji. Otkako je DOS došao na vlast, niste nam dali ni jedan argument u prilog toj vašoj težnji da Ustav treba da se promeni. Mi smo vam rekli i više puta vam je u pravničkom i profesorskom stilu prof. dr Vojislav Šešelj objasnio šta su to namere srpskih radikala i šta mi smatramo da treba da se menja u aktuelnom Ustavu. To je da se izbriše taj ostatak kardeljevštine, društvena svojina, to je da smo spremni na to da menjamo grb i himnu Republike Srbije i da posed gradskog građevinskog zemljišta ne može da bude monopol države, već treba da se da mogućnost da bude svojina građana. Ali, mi od vas osim raznih koncepata, jednog koji lobira DSS, drugog koji lobira Koštuničina žena preko Beogradskog centra za ljudska prava i trećeg prof. Pavla Nikolića, vajnog monarhiste, ništa drugo nismo čuli i sada će iz svega toga kod vas da se izrodi neki četvrti koncept. Taj četvrti koncept će da bude na nekoj, kako bi to volela Zorica Radović da kaže, tipološkoj granici između federalne i regionalne države. Mi to nećemo iz prostog razloga što znamo da usvajanjem novog ustava, konceptom koji vi zagovarate i to što ste dužni Nenadu Čanku i to što ste dužni ostalim separatistima iz cele Srbije, nas ne obavezuje, jer mi se zalažemo za jedinstvenu srpsku državu, da njene ingerencije jačaju, a ne da na takav način dajemo mogućnost svima onima koji unazad 12 godina, a to nije nikakva teorija zavere nego je to cela istina, i Kosovo i Metohija, okupacija i sve ono što Amerikanci rade tamo, daju nam za pravo da tako mislimo, žele da ostvare, a to je da potpuno rasparčaju Srbiju. Pošto nemam više vremena, jer kolege poslanici srpski radikali će dalje govoriti u načelnoj raspravi o svim našim zamerkama, želim da vam kažem, iako i danas nema direktnih televizijskih prenosa, da želimo građanima Srbije da vaskršnje praznike provedu u miru, da ih provedu dobro sa svojim porodicama, ali mi srpski radikali smatramo da će Srbiji i srpskoj državi vaskrsnuti tek onda kada vas oteramo sa vlasti.
Reč ima narodni poslanik Ljubomir Kragović, a sledeći prijavljeni za reč je narodni poslanik Milorad Mirčić.
Dame i gospodo narodni poslanici, Predlog odluke o izboru članova Ustavne komisije, koji je danas na dnevnom redu, ima mnogo nedostataka. Jedan od glavnih nedostataka je što se ustav donosi na protivustavan način. Međutim, sve te nedostatke iznele su moje kolege i ne bih želeo da to ponavljam, već bi se malo više zadržao na problemu Kosova i Metohije. U današnjim novinama, ako niste pročitali, Vlada kaže: "Život Srba kao u zatvoru". U daljem tekstu se kaže: "Nema na Kosovu i Metohiji vladavine zakona. Da ima, znalo bi se šta je sa kidnapovanim i nestalim Srbima, a ne bi Srbi, kao i ostali nealbanci, bili građani drugog reda i ne bi se protiv njih u sudovima vodili sporovi motivisani etničkom mržnjom. Nema slobode kretanja za Srbe. Da ima te slobode, ne bi se na Kosovu komuniciralo samo u okviru etničkih grupa i zajednica. Da ima slobode, ne bi Srbi na Kosovu i Metohiji živeli u enklavama", što je drugo ime za geto. Enklava je, gospodo, zatvor pod vedrim nebom. "Zbijeni u svoje male zajednice, opkoljeni albanskom većinom, Srbi u enklavama žive u permanentnom strahu i znanju da svaki izlazak iz enklave nosi smrt i rizik, a pritom UNMIK im priznaje samo individualna prava. O kolektivnim pravima, kakva imaju neke druge etničke zajednice, u prilikama sličnim kosovskim, nema ni govora. Ne poštuju se na Kosovu i Metohiji prava ljudi da ostanu u Pokrajini ili da se vrate u nju. Za četiri godine vratilo se samo 2% izgnanih i raseljenih Srba, što znači da bi za povratak svih, ako bi se vraćali istim tempom, bilo potrebno više od 100 godina. Nema na Kosovu i Metohiji zdravih osnova tržišne ekonomije. Mafija je bila i ostala najveći privrednik i najmoćniji investitor u Pokrajini, a droga i oružje i dalje su izvor najvećih zarada. Nema na Kosovu i Metohiji poštovanja svojinskih prava. Srpska imovina se u prisustvu međunarodnih činilaca poklanja Albancima. Firme u koje je srpska država decenijama ulagala neovlašćeno se prodaju, a da prethodno nije ustanovljena ni struktura vlasništva". Sve je ovo, dame i gospodo tačno, sve je ovo verna slika sa Kosova i Metohije. Međutim, ono što je žalosno, to je da je Vladi Republike Srbije bilo potrebno četiri godine da napiše ovakav tekst u novinama. Na sve ovo smo i ranije ukazivali. Zašto ste ovde naterali Srbe da izađu na popis? Verovatno zbog donacija. Zašto ste naterali Srbe da izađu na lokalne izbore na Kosovu i Metohiji? Verovatno zbog donacija i kredita. Zašto ste naterali Srbe da izađu na pokrajinske izbore ako ovakvi uslovi vladaju na Kosovu i Metohiji? Znači da ste vi, koji ste trenutno na vlasti, prodavali Srbe od kako ste došli na vlast. Nema druge reči. Meni je žao što moram da kažem, ali to je činjenica, surova činjenica, da ste za šaku dolara terali Srbe da izađu na registraciju, na lokalne i pokrajinske izbore. Dame i gospodo, bez obzira što SRS ne želi da učestvuje u ovoj ustavnoj komisiji, kao poslanik SRS sa Kosova i Metohije želeo bih neke smernice da dam ovoj komisiji pri izradi ovog ustava. Želeo bih, pre svega, da ustav sdrži par rečenica i to, da se stvore uslovi za povratak i da se obezbedi povratak svih prognanih Srba sa Kosova i Metohije, a ne da donosimo odluke kao što su bile 1945. kada je bilo zabranjeno Srbima i Crnogorcima da se vrate na Kosovo i Metohiju. Želim da ukažem da je uništeno delimično ili totalno 109 crkava i manastira na Kosovu i Metohiji i da se kroz ustav definiše da je dužnost da se ti manastiri obnove, renoviraju i ponovo izgrade na Kosovu i Metohiji. Čitao sam juče u štampi da UNESCO želi da obnovi, zaštiti, renovira manastir Svetog Arhangela u Prizrenu, manastir Dečani i Pećku patrijaršiju u Peći. Međutim, ne mogu svoju obavezu, iako su svesno obezbedili, da izvrše, zato što nije bezbedno na Kosovu i Metohiji. Mora se kroz ustav rešiti sudbina 1.300 kidnapovanih Srba sa Kosova i Metohije i mora se rešiti sudbina preko 1.500 ubijenih Srba na Kosovu i Metohiji. Trenutna je akcija Štajnera da vlast sa UNMIK-a i KFOR-a prenese na šiptarske institucije. Jedini pravni lek za to je da svi Srbi, koji učestvuju u političkim strukturama zahvaljujući vama koji ste ih obmanuli, neopozivo podnesu ostavke na sve strukture u političkom životu Kosova i Metohije. Takav je bojkot potreban, najjači bojkot protiv Štajnera da ne prenese vlast sa UNMIK-a na šiptarske institucije. Pre par dana miniran je most u selu Lozište na putu od Mitrovice prema Raški. Tada je Štajner proglasio ANU za terorističku organizaciju. To isto mora da se uradi i sa Kosovsko-policijskom službom ili KPS-om i sa Kosovskim zaštitnim korpusom. To su one najosnovnije stvari koje se tiču Srba koji su ostali i rešeni da žive na Kosovu i Metohiji. Ovaj parlament je dužan da ove minimalne zahteve Srba sa Kosova i Metohije ispuni. Ono što još Srbima daje nadu da žive na Kosovu i Metohiji je ostanak Srbije i srpskih institucija koje moraju iz dana u dan da jačaju na Kosovu i Metohiji, a ne kako je jedno vreme počelo da se one ukidaju jedna po jedna. Na sve ovo što govorim obavezuju ustavnu komisiju i rezolucija i deklaracija koje smo ovde jednoglasno usvojili u maju 2001. godine. Hvala gospodo.
Reč ima narodni poslanik Milorad Mirčić, a sledeći prijavljeni za reč je narodni poslanik Branislav Blažić.
Dame i gospodo narodni poslanici, SRS je u svakom slučaju za promene postojećeg Ustava. Protiv smo ovakvog načina, kako to želi da uradi vladajuća koalicija. Mi smo ukazivali na to kada ste donosili zakon i pravila po kojima je trebalo usvajati Ustavnu povelju zajednice Jugoslavije, kao i zakon o formiranju Komisije za promenu Ustava Srbije. Jasno smo izneli svoj politički stav da se promenio realan odnos političkih snaga u Srbiji. Promenio se odnos snaga u parlamentu. Morate, gospodo, da vodite računa o tome. Međutim, očito je da radite i dalje po starom, radite po svom modelu, onako kako dobijete nalog, to želite da sprovedete, ne obazirući se da li je to protivustavno, da li je to protivzakonito, da li je ta vaša odluka ili vaša želja u suprotnosti sa željom građana. Ovo što sada radite je u suprotnosti sa Ustavom. Ovo konkretno pitanje određivanja sastava i personalnog dela komisije za promenu ustava se kosi sa svim pravilima, čak je u suprotnosti sa odnosom snaga u parlamentu. Govorite gospodo da u sastavu komisije ima 11 članova DOS - Reforme. Nije tačno, gospodo. Takođe, tri člana iz Skupštine AP Vojvodine istoj toj koaliciji pripada. To je 14 članova. Govorite o ravnopravnoj zastupljenosti svih političkih partija. Nije ni to tačno. Ono što dodatno izaziva sumnju i rezervu srpskih radikala je upravo sastav ove komisije. Zašto izražavamo sumnju? Nećete moći ispoštovati ni rok koji ste sami sebi zadali. Zadali ste rok krajem avgusta, odnosno početkom avgusta da bude kompletno završen posao, kako vi to zovete oko usvajanja ustava. Pogledajte sastav ove komisije koju vi predlažete. U potpunosti, imenima i prezimenima, ista komisija koja je usvajala Povelju. Ta komisija je usvajala Povelju, nije mogla ni jelovnik za dva meseca da usvoji, a ne da sada usvoji izmene i promene Ustava Srbije. Vi, gospodo, gubite nešto iz vida, da ste ne tako davno sa govornice predsedavajućeg saopštili da je jedan od članova ove komisije, koji je profesor na Pravnom fakultetu, u pravnoj zabludi. Ta pravna zabluda i dalje traje. Vi, gospodo, gubite iz vida i sledeću činjenicu: nas, srpske radikale, savršeno ne interesuju vaši alternativni modeli, asimetrične ili simetrične autonomije, regionalizacije Srbije. Nama je jasno, kao i većini građana Srbije, da je ovo početak raspada Srbije. Postavlja se realno pitanje i vama gospodo, koji niste svesni činjenice i kada donesete ovakav ustav, na kojoj to teritoriji, u kojoj to državi ćete vi primenjivati taj ustav. Dok vi donesete ustav, po tom ustavu raspašće se država, nećete imati državu. Najbolje je, gospodo, ovaj posao da odložite. Svakako ste obavezu koja se odnosi na rok donošenja ovog ustava odavno već promašili, a to je bio kraj 2002. Nećemo ništa izgubiti ako sačekamo još par meseci, pa u međuvremenu potrudite se, raspišite izbore, kako to reče (fau de) vršilac dužnosti, promenila se volja građana. Najbolje bi bilo da se vidi kako je promenjena, u čiju korist i na osnovu volje građana da se donosi ustav, kao odraz volje i želje građana, a ne jedne političke oligarhije kojoj je u svakom slučaju već odavno isteklo vreme.
Reč ima narodni poslanik Branislav Blažić, a sledeći prijavljeni za reč je narodni poslanik Goran Cvetanović. To je poslednji prijavljeni za reč.
Dame i gospodo, jedna francuska izreka kaže, što se nešto više menja sve više je isto. Imali smo jednu državu sa krovom, bez temelja, na nekih šest ljigavih, staklenih nogu. Kada nam je taj krov pao na glavu, te noge su se razišle svaka u svom pravcu. Samo je jedna ostala i nastavlja tu priču i politiku daljih podela. Očigledno je da se kroz ovu ustavnu komisiju i ovaj ustav koji će nam ona predložiti te podele u Srbiji nastavljaju. Međutim, vaša je ideologija, na rušenju svega možete napraviti nešto novo. Jednom sam čuo od jednog čoveka, napravićemo još lepše i starije kuće. Niti je on napravio te starije kuće, niti ćete vi na bazi rušenja države napraviti neku novu i kvalitetnu državu. Kroz istoriju se, doduše, često dešavalo da i na ruševinama iznikne nešto dobro, tako je na ruševinama Bastilje iznikla Francuska revolucija, a iz pepela je nastao Feniks, a vi ćete nam verovatno u ovoj državi ostaviti samo pepeo. Ono što je trebalo slediti u ovoj ustavnoj komisiji u donošenju predloga ustava je izglasavanje konsenzusa, srpskog, odnosno definisanje minimuma nacionalnog interesa. Ako to nije bilo pre kao predlog, onda ova ustavna komisija, u kojoj se nalaze i unitaristi, federalisti, separatisti, regionalisti, nema šanse da bilo šta kvalitetno predloži. Ona će kao ona ustavna komisija koja je predlagala Ustavnu povelju zasedati tu mesecima, svaki dan ćemo slušati na TV kako se približavaju stavovi, kako je bila konstruktivna rasprava, ali neće doneti ništa dobro, nego će doći jednostavno Solana, napisati ono što treba da bude, baciti vam pred sto i reći - gospodo, to je vaš predlog novog ustava. Prema tome, ova komisija je više trgovačka nego što bi se moglo reći da nije, jer nije poslanička i to je sigurno, nije ekspertska i to je sigurno, čak nije ni komisija koja odražava političku volju ovog naroda. Ovo foliranje oko toga koliko DOS ovde ima predstavnika, to je samo priča koja je mogla korektnije da se napravi, da je DOS uzeo i napravio predlog ustava i završio. Ovako, priča da ima 12, a da iz reda AP Vojvodine doda još tri, što je klasičan ustupak Čanku i njegovim separatističkim namerama, pa onda doda iz Koalicije "Povratak" još jednog, pa onda imamo jednu stranku koja kaže da je opoziciona. Juče nije bilo dozvoljeno da kaže da li je opoziciona ili vladajuća, odvojila se i nije legitimna, to je stranka gospodina Ivkovića. Mi više ne znamo ko je ovde plus, ko minus, ko nula, ko je opozicija, ko je pozicija, ko nije ništa, jednostavno, juče smo opet čuli ovde priče iz SPS kako će oni biti konstruktivni, kako će biti dobri, pametni, poslušni, kako će dati doprinos u donošenju ovog ustavnog predloga. Sa druge strane, DSS je komentarisao da ništa ne valja, ali oni će ipak glasati, verovatno neće znati kada se glasa, pa neće biti obavešteni i neće glasati za ovakav ustavni predlog. Prema tome, suština čitave ove priče je da se podele u Srbiji nastavljaju, da niko ne reaguje na to što se na teritorijalno-etničkom principu na severu Srbije opštine udružuju pod izgovorom da je to u smislu razvoja opština, u kojima je na vlasti Savez vojvođanskih Mađara. Niko ne komentariše da je ustav Vojvodine već predložen, niko neće da kaže da li uopšte separatisti u ovoj zemlji i oni koji žele da rasture ovu zemlju treba da nastave političku borbu i delovanje, pogotovu da budu članovi ovakve ustavne komisije koja treba da odredi sudbinu budućim generacijama.
Reč ima narodni poslanik Goran Cvetanović, više nema prijavljenih za reč. Preostalo vreme SRS je sedam minuta.
Dame i gospodo narodni poslanici, u toku vanrednog stanja donet je Zakon o načinu i postupku promene Ustava Republike Srbije, jedan od najbitnijih zakona za jednu državu u toku vanrednog stanja. U toku vanrednog stanja niste mogli obične elementarne stvari da uradite. U slučaju da ste sređivali svoju kuću, stan ili podrum, imali ste višak otpadnog materijala, hteli ste da odnesete na deponiju, recimo u okolini grada Beograda, to znači da platite tu uslugu, da platite prevoz, da jednostavno ne zagađujete okolinu. Znate šta se dešavalo? Odete kamionom, dođete do deponije, a tamo vam kažu - izvinite, posle 14 časova ne možete jer su vanredne mere. Znači, niste mogli ni šut na deponiji da ostavite, a Skupština je donela Zakon o načinu i postupku promene Ustava Republike Srbije. Vi sami procenite koliko Skupština radi adekvatno i pravilno svoj posao. Ovde se postavlja pitanje da li je Srbiji potreban novi ustav. Ako je potreban, šta su nedostaci važećeg Ustava, jer sigurno je bitno da, ako želite nešto da menjate, treba da postoji konsenzus, a zbog čega, i ako se menja šta treba da se menja u postojećem ustavu. U Vojvodini se već radi na donošenju osnovnog zakona, na Kosovu i Metohiji Ujedinjene nacije su aprila 2001. godine donele Ustavni okvir. Posle mnogobrojnih mukotrpnih, teških, dugotrajnih pregovora i dogovora doneta je Ustavna povelja Srbije i Crne Gore. Sada DOS traži novi ustav da bi odložili republičke parlamentarne izbore. Da li će taj ustav predstavljati izraz narodne volje ili izraz Demokratske stranke i njenih satelita? Na taj način sigurno neće biti ustavne države. DOS želi da organizaciju vlasti uskladi sa svojim potrebama i željama. Ustav, kao najviši zakon, zahteva posebnu proceduru donošenja, ali ne sigurno ovako kako DOS predlaže, a to je prosta većina u parlamentu, a ne dvotrećinska većina. Gospodin Pajtić, kao šef poslaničke grupe DOS, kaže - ustav je krut. Verovatno želi promenu ustava na neustavan način, verovatno da ustav postane fleksibilan, jer im više odgovara da budu fleksibilni i po potrebi da se ponašaju. Ono što je karakteristično u obrazloženju ovog predloga, to je izbor članova ustavne komisije, to je sastav te komisije; dakle, u obrazloženju piše - 20 narodnih poslanika Narodne skupštine Republike Srbije srazmerno zastupljenosti političkih stranaka. Znate, na fakultet koji sam završio, mislim na medicinski, otišao sam zbog želje da se bavim nekom humanom naukom, ali i iz razloga što nisam imao afiniteta prema matematici. Ovde, računajući, možete da dođete do zaključka da, ako imate 11 predstavnika DOS-a, tri predstavnika DSS, tri predstavnika SPS, jednog predstavnika SSJ, jednog predstavnika iz grupe Narodnih socijalista, grupa koja uopšte nije učestvovala na izborima, jednostavno ne znam po kom osnovu oni mogu da učestvuju, dođete do podataka da je to ukupno 19 narodnih poslanika. Kako je onda moguće da kažu da je za SRS bilo predviđeno dva, iako mi ništa nismo tražili, niti želimo da učestvujemo u svemu tome, ako je to već 21 narodni poslanik. Ako dodamo i narodnog poslanika iz Nove Srbije, onda je već cifra mnogo veća i značajnija. Očigledno, predlagač zakona, ne znam ko već stoji iza toga, nije znao ni prostu matematiku, računicu do 20, da bi video šta je i kako je. Očigledno je da je problematičan sastav komisije, ako pogledate koliko je legitiman taj sastav, ako pogledate gospodina Branislava Kovačevića, koji je dobio samo 257 glasova, a znate, on nije u mogućnosti da pobedi ni za odbornika u skupštini odakle dolazi, a kamoli da bude predstavnik da menja ustav. SRS ne želi da da legitimitet ovoj komisiji, pre svega, jer ne postoji politički konsenzus za takvu komisiju. To što se danas desilo, to je da je Svetska banka dala Republici Srbiji, odnosno budžetu 80 miliona dolara, a znate li zbog čega? Zato što je budžetski račun Republike Srbije blokiran, država i vlast DOS ne plaća, ne izvršava svoje obaveze prema onim institucijama prema kojima treba to da uradi i očigledno pokušava na taj način da deblokira budžetski račun, a da onda taj kredit vraća Srpska radikalna stranka koja će doći na vlast na prvim parlamentarnim izborima.
Za reč se javio narodni poslanik Bojan Pajtić, replika ili kao predlagač? Izvolite.
Poštovana predsednice, poštovane dame i gospodo, samo nekoliko reči, jer posebno je važno zbog javnosti da naglasim da u ovom predlogu odluke, dakle, ne zakona kako smo mogli čuti sa ove govornice, nego predlogu odluke koja se donosi na osnovu zakona, obuhvaćeni su svi predlozi, a podnele su ih opozicione stranke. Dakle, u zahtevu da stranke podnesu svoje predloge imenom i prezimenom za članove ustavne komisije, nigde nije bilo limitirano - podnesite zahtev za jednog, dva ili tri člana ustavne komisije i apsolutno svaki predlog imenom i prezimenom od predstavnika opozicionih stranaka nalazi se inkorporisan u ustavnoj komisiji. Mislim da je to neobično važno da se kaže, da niko od opozicionih poslanika nije izostavljen, nijedan predlog opozicionih stranaka iz ovog predloga odluke nije izostavljen, a da pri tom ni prilikom zahteva da se stranke izjasne o svojim predlozima nismo limitirali niti je rečeno da predlože jednog, dva ili tri poslanika za ovu komisiju. Ne bi naravno po broju poslanika dva poslanička kluba iz opozicije mogla da pretenduju na mesto u ustavnoj komisiji, dakle Narodni socijalisti i Nova Srbija, zato što imaju po pet poslanika. Međutim, budući da Srpska radikalna stranka nije uzela učešće u radu, odnosno istakla je svoj politički stav da ne želi da učestvuje na izradi ustava, smatrali smo da je neobično važno da ta dva mesta budu popunjena poslanicima iz redova opozicionih stranaka, upravo da bismo izbegli špekulacije da manipulišemo brojem članova komisije, odnosno da želimo da ostvarimo majorizaciju na osnovu ostavljena dva prazna mesta i na takav način su poslanici poslaničke grupe Nova Srbija i Narodni socijalisti obezbedili i ostvarili učešće u ovoj komisiji, iako sa tim brojem poslanika ne bi mogli da ostvare učešće, jer je prosek 12,5 poslanika da bi se ostvarilo učešće u ovoj komisiji. Demokratski karakter odluke ogleda se pre svega u sastavu komisije. Ova odluka omogućuje da sve stranke uzmu učešće u radu ustavne komisije, u izradi ustava, da ukrste argumente sa drugim poslanicima prilikom izrade ustava, da pokušaju da ostvare i da se izbore za ona rešenja koja su predvideli svojim političkim programima i da ih ugrade u novi ustav. Zbog toga pozivam ne samo poslanike poslaničkog kluba DOS - Reforma Srbije, nego i sve one poslaničke grupe čiji su zahtevi u potpunosti uvaženi, a svima su zahtevi u potpunosti uvaženi u predlogu ove odluke, da podrže ovu odluku.
Za reč se javio narodni poslanik Zoran Ćirković, predsednik poslaničke grupe Nova Srbija. Pravo na repliku.
Malo ću da pričam o ovoj aritmetici 12,5, da vidimo kako stoje tu stvari. Primenjujući tu aritmetiku, 12,5 poslanika, što je dovoljno da može poslanička grupa da participira u ovoj komisiji, daje sledeće rezultate. Obzirom na ovaj sastav bilo bi tri predstavnika DS, tri predstavnika DSS, dva predstavnika SPS i to je ukupno osam. Ostalo je 12 nepopunjenih mesta. Da biste poštovali tu aritmetiku 12,5 trebalo je da proglasite da u toj komisiji učestvuje svega osam predstavnika ovog parlamenta. Druga stvar, žao mi je zaista što protin sin tu aritmetiku ne nauči, a inače ću da držim časove te dopunske nastave i obećavam besplatno. Po obrazovanju sam učitelj i hoću da držim časove i nekima koji ne znaju ćirilično pismo. Dakle, držim kurs za analfabete i u toj stvari će biti pošteđeni svih izdataka. Još jednom, nema tu aritmetike. gospodine, dragi moj Pajtiću, neverovatna stvar da ste zapeli, vi ste mene brisali iz spiska. Video sam da ste me brisali iz kompjutera. To smo juče ustanovili. Znam da biste vi mene izbrisali iz života, ali se s tim ne slažem. Dakle, još jednom, što se tiče tih naših pet poslanika, nije pet dragi moj gospodine nego tri ste nam oteli, naravno uz njihovu saglasnost. Još jednom da pričamo o tih 12,5; kako se tamo nađe predstavnik neke Lige ili Koalicije za Šumadiju, koliko ona ima poslanika? Kako se tamo nađe predstavnik neke Demokratske partije iz Sandžaka? Koliko znam ima samo dva predstavnika, a jedan je vidim večiti. Onaj moj mučenik iz Prijepolja nikako da stigne u tu komisiju. O čemu mi to pričamo? Ako ste hteli tu aritmetiku trebalo je da smanjite bonus. Onog momenta kada ste proglasili 20, morali ste nas napuniti iz ostalih poslaničkih klubova i to je priča o 12,5.
Ovo je bila replika. On je koristio pravo na repliku, gospodin Ćirković. Možete kao predlagač, imate pravo da se javite kad god hoćete. Reč ima predstavnik predlagača, poslanik Bojan Pajtić.
Poštovani gospodine Ćirkoviću, kao protin sin jedna od prvih stvari koju sam naučio jeste da postoje tri vrste brade. Jedna je brada zvanja, druga brada znanja i postoji treća vrsta brade. Ono što je neobično važno da se naglasi i ono na čemu mi insistiramo jeste da su poslanički klubovi opozicionih stranaka podneli svoje predloge. Ni na koji način mi te predloge nismo limitirali i uvažili smo apsolutno sve predloge opozicionih stranaka. Niko opozoicionim strankama nije rekao da dostave jedan, dva ili tri predloga. Niko na taj način nije limitirao mogućnost opozicionih stranaka da učestvuju u ovoj komisiji i u tom smislu mi smo sve te predloge inkorporisali u ovu odluku.
Da li se još neko od predstavnika poslaničkih grupa prijavljuje za reč? (Ne.) Zaključujem jedinstveni pretres o Predlogu odluke i pristupićemo odlučivanju u 12,00 časova, kada ćemo se izjasniti i o zakonu o telekomunikacijama i Predlogu ove odluke. Vidimo se u 12,00 časova. [[Posle pauze.]] Poštovani narodni poslanici, pošto je Narodna skupština obavila pretres Predloga zakona o telekomunikacijama u načelu i pojedinostima, prelazimo na odlučivanje. Prelazimo na 1. tačku dnevnog reda: – PREDLOG ZAKONA O TELEKOMUNIKACIJAMA (glasanje) Stavljam na glasanje Predlog zakona o telekomunikacijama u načelu. Za 112, protiv 69, nije glasalo 10, od ukupno 191 prisutnog narodnog poslanika. Konstatujem da je Narodna skupština većinom glasova usvojila Zakon o telekomunikacijama u načelu. Pre nego što pređemo na odlučivanje o amandmanima, podsećam vas da je narodni poslanik Branislav Kovačević pisanim putem povukao amandmane koje je podneo na Predlog zakona 18. aprila ove godine i da su, na sednici Odbora za saobraćaj i veze, amandmane povukli narodni poslanik Velimir Simonović na član 5. i predstavnik Vlade Republike Srbije na član 114. Podsećam vas da su sastavni deo Predloga zakona postali amandmani koje su zajedno podneli narodni poslanici Gordana Čomić i Bojan Kostreš na članove 5, 6, 11, 18, 22. i 114, amandmani koje su u istovetnom tekstu podneli Vlada Republike Srbije i narodna poslanica Vjerica Radeta na član 6. i amandmani Vlade Republike Srbije na članove 9, 10, 38, na naslov iznad člana 57. i na članove 57, 60, 61, 68, 79, 83. i 84. Prelazimo na odlučivanje u pojedinostima. Stavljam na glasanje amandman koji je na član 1. podneo narodni poslanik Velimir Simonović. Za 26, protiv 105, uzdržanih sedam, nisu glasala 54, od 192 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 1. podneo narodni poslanik Veroljub Arsić. Protiv 109, nisu glasala 83, od 192 narodna poslanika. Narodna skupština nije prihvatila ovaj amandman. Stavljam na glasanje amandmane, koje su u istovetnom tekstu na član 2. podneli narodni poslanici Velimir Simonović i Rade Bajić. Za 36, protiv 108, uzdržanih devet, nije glasalo 37, od 190 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 3. podneo narodni poslanik Milovan Radovanović. Protiv 110, nije glasao 81, od 191 narodnog poslanika. Narodna skupština nije prihvatila ovaj amandman. Stavljam na glasanje amandman koji je na član 3. podneo narodni poslanik Ljubomir Mucić. Za 32, protiv 113, nije glasalo 48, od 193 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 5. podneo narodni poslanik Bora Stanimirović. Za 35, protiv 112, , nije glasalo 47, od 194 narodna poslanika. Saopštavam da Narodna skupština nije prihvatila ovaj amandman. Stavljam na glasanje amandman koji je na član 5. podnela Skupština Autonomne Pokrajine Vojvodine. Za 15, protiv 98, uzdržana dva, nije glasalo 79, od 194 narodna poslanika. Narodna skupština nije prihvatila ovaj amandman. Stavljam na glasanje amandman koji je podneo narodni poslanik Branislav Vakić na naziv Glave II, podnaslove iznad člana 7. i na član 7. Protiv 111, uzdržan jedan, nije glasalo 81, od 193 narodna poslanika. Narodna skupština nije prihvatila ovaj amandman. Stavljam na glasanje amandman koji su na član 7. zajedno podneli narodni poslanici Dragan Todorović i Žarko Obradović. Za 36, protiv 109, uzdržan jedan, nije glasalo 47, od 193 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 8. podneo narodni poslanik Srboljub Živanović. Protiv 107, nije glasalo 85, od 192 narodna poslanika. Narodna skupština nije prihvatila ovaj amandman. Stavljam na glasanje amandman koji je podnela Nataša Jovanović narodna poslanica na naslov iznad člana 9. i na član 9. Protiv 111, uzdržana dva, nije glasalo 79, od 192 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 10. podneo narodni poslanik Slobodan Janjić. Protiv 109, uzdržanih nije bilo, nisu glasala 82, od 191 narodnog poslanika. Narodna skupština nije prihvatila ovaj amandman. Stavljam na glasanje amandman koji je podneo narodni poslanik Milorad Mirčić na naslov i podnaslov iznad člana 11. i na član 11. Protiv 113, nije glasalo 78, od 191 narodnog poslanika. Narodna skupština nije prihvatila ovaj amandman. Stavljam na glasanje amandman koji je na član 11. podnela Skupština Autonomne Pokrajine Vojvodine. Za 21, protiv 95, uzdržan jedan, nisu glasala 74, od 191 narodnog poslanika. Narodna skupština nije prihvatila ovaj amandman. Stavljam na glasanje amandman koji je na član 11. podneo narodni poslanik Miroslav Hristodulo. Za pet, protiv 102, uzdržana tri, nije glasalo 80, od 190 narodnih poslanika. Narodna skupština nije prihvatila ovaj amandman. Stavljam na glasanje amandman koji su na član 11. zajedno podneli narodni poslanici Petar Petrović, Miloš Lukić, Adam Urošević i Miloš Todorović. Za 32, protiv 110, nije glasalo 48, od 190 narodnih poslanika. Narodna skupština nije prihvatila ovaj amandman. Stavljam na glasanje amandman koji je podneo narodni poslanik Zlatan Jovanović na naslov iznad člana 12. i na član 12. Za jedan, protiv 107, uzdržan jedan, nije glasao 81, od 190 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 12. podnela Skupština Autonomne Pokrajine Vojvodine. Za 23, protiv 94, uzdržana dva, nisu glasala 72, od 191 narodnog poslanika. Narodna skupština nije prihvatila ovaj amandman. Stavljam na glasanje amandman koji je podneo narodni poslanik Petar Jojić na naslov iznad člana 13. i na član 13. Protiv 115, nije glasalo 78, od 193 narodna poslanika. Narodna skupština nije prihvatila ovaj amandman. Stavljam na glasanje amandman koji je na naslov iznad člana 14. i na član 14. podneo narodni poslanik Stevan Kesejić. Protiv 114, nije glasalo 80, od 194 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 15. podnela narodni poslanik Gordana Pop-Lazić. Protiv 111, nije glasalo 83, od 194 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 15. podnela narodni poslanik Miroslav Hristodulo. Za osam, protiv 105, uzdržana tri, nije glasalo 77, od 193 narodna poslanika. Narodna skupština nije prihvatila ovaj amandman. Stavljam na glasanje amandman koji je na naslov iznad člana 16. i na član 16. podneo narodni poslanik Ljubomir Kragović. Protiv 116, nije glasalo 77, od ukupno 193 narodna poslanika. Narodna skupština nije prihvatila ovaj amandman. Stavljam na glasanje amandman koji je na naslov iznad člana 17. i na član 17. podneo narodni poslanik Dragan Ljubojević. Protiv 114, nije glasalo 79, od 193 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 17. podneo narodni poslanik Joca Arsić. Za 29, protiv 113, uzdržan jedan, nije glasalo 50, od 193 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 17. podneo narodni poslanik Miroslav Hristodulo. Za 41, protiv 93, uzdržanih pet, nije glasalo 55, od 195 narodnih poslanika. Narodna skupština nije prihvatila ovaj amandman. Stavljam na glasanje amandman koji je na naslov i podnaslov iznad člana 18. i na član 18. podneo narodni poslanik Lazar Marjanski. Protiv 112, uzdržana dva, nije glasalo 80, od 194 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 18. podneo narodni poslanik Hranislav Perić. Za 34, protiv 110, uzdržan jedan, nije glasalo 51, od 196 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 18. podnela Skupština Autonomne pokrajine Vojvodine. Za 22, protiv 99, uzdržan jedan, nije glasalo 73, od 195 narodnih poslanika. Narodna skupština nije prihvatila ovaj amandman. Stavljam na glasanje amandman koji je na naslov iznad člana 19. i na član 19. podneo narodni poslanik Dragan S. Pavlović. Protiv 114, nije glasalo 81, od 195 narodnih poslanika. Narodna skupština nije prihvatila ovaj amandman. Stavljam na glasanje amandman koji je na naslov i podnaslov iznad člana 20. i na član 20. podneo narodni poslanik Vitomir Plužarević. Protiv 115, nije glasalo 80, od 195 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 20. podneo narodni poslanik Miroslav Hristodulo. Za 39, protiv 92, uzdržana tri, nije glasalo 62, od 196 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 2. podneo narodni poslanik Goran Cvetanović. Protiv 114, nije glasalo 82, od 196 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 22. podnela Skupština Autonomne pokrajine Vojvodine. Za 24, protiv 91, uzdržana dva, nije glasalo 79, od 196 narodnih poslanika. Narodna skupština nije prihvatila ovaj amandman. Stavljam na glasanje amandman koji je na naslov iznad člana 23. i na član 23. podneo narodni poslanik Dragoljub Stamenković. Protiv 111, nije glasalo 85, od 196 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 24. podneo narodni poslanik Dragan Čolić. Protiv 111, nije glasalo 85, od 196 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 25. podneo narodni poslanik Veroljub Arsić. Protiv 113, nije glasalo 84, od 197 narodnih poslanika. Narodna skupština nije prihvatila ovaj amandman. Stavljam na glasanje amandman koji su zajedno na član 26. podneli narodni poslanici Radojko Petrić i Dragan Jovanović. Za 35, protiv 111, nije glasalo 51, od 197 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 26. podneo narodni poslanik Branislav Blažić. Protiv 115, nije glasalo 80, od 195 narodna poslanika. Narodna skupština nije prihvatila ovaj amandman. Stavljam na glasanje amandman koji je na član 27. podneo narodni poslanik Dragan Ljubojević, sa ispravkom. Protiv 111, nije glasalo 84, ukupno 195 narodih poslanika. Narodna skupština nije prihvatila ovaj amandman. Stavljam na glasanje amandman koji je podnela narodna poslanica Vjerica Radeta na naslov iznad člana 28. i na član 28. Protiv 112, nije glasalo 83, ukupno 195 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 31. podneo narodni poslanik Dragoljub Stamenković. Protiv 113, nije glasalo 84, ukupno 197 narodnih poslanika. Narodna skupština nije prihvatila ovaj amandman. Stavljam na glasanje amandman koji je podneo narodni poslanik Rajko Baralić na naziv glave 3. Za 34, protiv 110, uzdržan jedan, nije glasalo 52, ukupno 197 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 32. podneo narodni poslanik Branislav Blažić. Za jedan, protiv 114, nije glasalo 84, ukupno 199 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 33. podneo narodni poslanik Miroslav Hristodulo. Za 22, protiv 96, uzdržana dva, nije glasalo 79, ukupno 199 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 33. podneo narodni poslanik Slobodan Tomović. Za 34, protiv 111, nije glasalo 54, ukupno 199 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 33. podneo narodni poslanik Milovan Radovanović. Za jedan, protiv 112, uzdržan jedan, nije glasalo 85, ukupno 199 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 36. podneo narodni poslanik Petar Jojić. Protiv 112, nije glasalo 84, ukupno 196 narodnih poslanika. Saopštavam da Narodna skupština nije prihvatila ovaj amandman. Stavljam na glasanje amandman koji su na član 36. zajedno podneli narodni poslanici Petar Petrović, Miloš Lukić, Adam Urošević i Miloš Todorović. Za 31, protiv 107, nije glasalo 60, ukupno 198 narodnih poslanika. Narodna skupština nije prihvatila ovaj amandman. Stavljam na glasanje amandman koji su na član 37. zajedno podneli narodni poslanici Nebojša Jović i Dragan Jovanović. Za 32, protiv 106, uzdržan jedan, nije glasalo 59, ukupno 198 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 40. podneo narodni poslanik Goran Cvetanović. Za četiri, protiv 109, nije glasalo 84, ukupno 197 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 42. podneo narodni poslanik Miroslav Hristodulo Za 44, protiv 91, uzdržana tri, nije glasalo 59, ukupno 197 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 43. podneo narodni poslanik Lazar Marjanski. Za jedan, protiv 112, uzdržan jedan, nije glasalo 85, ukupno 199 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 49. podneo narodni poslanik Miloš Nešović. Za 35, protiv 112, nije glasalo 50, ukupno 197 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 52. podneo narodni poslanik Miroslav Hristodulo. Za 17, protiv 93, uzdržana tri, nije glasalo 84, ukupno 197 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 55. podneo narodni poslanik Miroslav Hristodulo. Za osam, protiv 95, uzdržana tri, nije glasalo 93, ukupno 199 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 56. podneo narodni poslanik Miroslav Hristodulo. Za 15, protiv 92, uzdržana četiri, nije glasalo 88, ukupno 199 narodnih poslanika. Narodna skupština nije prihvatila ovaj amandman. Stavljam na glasanje amandman koji je podneo narodni poslanik Dragan Čolić na naslov iznad člana 58. i na član 58. Protiv 115, nije glasalo 83, ukupno 198 narodnih poslanika. Narodna skupština nije prihvatila ovaj amandman. Stavljam na glasanje amandman koji je na član 71. podneo narodni poslanik Hranislav Perić. Za 34, protiv 113, nije glasalo 51, ukupno 198 narodnih poslanika. Narodna skupština nije prihvatila ovaj amandman. Stavljam na glasanje amandman koji su zajedno na član 77. podneli narodni poslanici Petar Petrović i drugi. Za 27, protiv 108, nije glasalo 64, ukupno 199. Narodna skupština nije prihvatila ovaj amandman. Stavljam na glasanje amandman koji je na član 84. podnela narodna poslanica Nataša Jovanović. Protiv 111, nije glasalo 89, ukupno 200. Narodna skupština nije prihvatila ovaj amandman. Stavljam na glasanje amandman koji je na član 86. podneo narodni poslanik Ljubomir Kragović. Protiv 107, nije glasalo 93, ukupno 200. Narodna skupština nije prihvatila ovaj amandman. Stavljam na glasanje amandman koji je na član 87. podneo narodni poslanik Miroslav Hristodulo. Za 15, protiv 100, uzdržan jedan, nije glasalo 84, ukupno 200. Narodna skupština nije prihvatila ovaj amandman. Stavljam na glasanje amandman koji su na član 92. zajedno podneli narodni poslanici Petar Petrović i drugi. Za 31, protiv 112, uzdržana dva, nije glasalo 55, ukupno 200. Narodna skupština nije prihvatila ovaj amandman. Stavljam na glasanje amandman koji su na član 93. podneli narodni poslanici Radojko Petrić i Dragan Jovanović. Za 33, protiv 114, nije glasalo 51, ukupno 198. Narodna skupština nije prihvatila ovaj amandman. Stavljam na glasanje amandman koji su na član 98. zajedno podneli narodni poslanici Petar Petrović, Miloš Lukić, Adam Urošević i Miloš Todorović. Za 36, protiv 109, nije glasalo 55, ukupno 200. Narodna skupština nije prihvatila ovaj amandman. Stavljam na glasanje amandman koji je na član 100. podneo narodni poslanik Miroslav Hristodulo. Za sedam, protiv 100, uzdržana tri, nije glasalo 90, ukupno 200. Narodna skupština nije prihvatila ovaj amandman. Stavljam na glasanje amandman koji je na član 101. podneo narodni poslanik Ljubiša Maravić. Za 35, protiv 113, uzdržan jedan, nije glasalo 52, ukupno 201. Narodna skupština nije prihvatila ovaj amandman. Stavljam na glasanje amandman koji je na član 102. podneo narodni poslanik Golub Rajić. Za 35, protiv 111, uzdržan jedan, nije glasalo 54, ukupno 201. Narodna skupština nije prihvatila ovaj amandman. Stavljam na glasanje amandman koji je na član 102. podneo narodni poslanik Velimir Simonović. Za 27, protiv 96, uzdržanih sedam, nije glasalo 71, ukupno 201. Narodna skupština nije prihvatila ovaj amandman. Stavljam na glasanje amandman koji su na član 103. zajedno podneli narodni poslanici Dragan Todorović i Žarko Obradović. Za 33, protiv 114, nije glasalo 53, ukupno 200. Narodna skupština nije prihvatila ovaj amandman. Stavljam na glasanje amandman koji je na član 104. podneo narodni poslanik Miomir Ilić. Za 29, protiv 112, nije glasalo 60, ukupno 201. Narodna skupština nije prihvatila ovaj amandman. Stavljam na glasanje amandman koji je na član 105. podneo narodni poslanik Velimir Simonović. Za 19, protiv 99, uzdržanih pet, nije glasalo 77, ukupno 200. Narodna skupština nije prihvatila ovaj amandman. Stavljam na glasanje amandman koji je na član 105. podneo narodni poslanik Ljubomir Mucić. Za 35, protiv 107, uzdržan jedan, nije glasalo 57, ukupno 200. Narodna skupština nije prihvatila ovaj amandman. Stavljam na glasanje amandman koji je na član 106. podneo narodni poslanik Đura Lazić. Za 32, protiv 108, nije glasalo 60, ukupno 200. Narodna skupština nije prihvatila ovaj amandman. Stavljam na glasanje amandman koji su na član 107. u istovetnom tekstu podneli narodni poslanik Velimir Simonović i narodni poslanik Rajko Baralić. Za 37, protiv 102, uzdržana tri, nije glasalo 57, ukupno 199. Narodna skupština nije prihvatila ovaj amandman. Stavljam na glasanje amandman koji su na član 108. zajedno podneli narodni poslanici Petar Petrović, Miloš Lukić, Adam Urošević i Miloš Todorović. Za 32, protiv 109, nije glasalo 58, ukupno 199. Narodna skupština nije prihvatila ovaj amandman. Pošto smo završili odlučivanje o amandmanima, pristupamo glasanju o Predlogu zakona u celini. Stavljam na glasanje Predlog zakona o telekomunikacijama u celini. Za 121, protiv 70, nije glasalo 10, ukupno 201 narodni poslanik. Konstatujem da je Narodna skupština većinom glasova usvojila Predlog zakona o telekomunikacijama, u celini. Prelazimo na 2. tačku dnevnog reda: – IZBOR ČLANOVA USTAVNE KOMISIJE Pošto smo obavili jedinstveni pretres stavljam na glasanje Predlog odluke o izboru članova Ustavne komisije, sa ispravkom. Za 124, protiv 10, uzdržanih 34, nije glasao 31, ukupno 199 narodnih poslanika. Konstatujem da je Narodna skupština većinom glasova usvojila Predlog odluke o izboru članova Ustavne komisije. Pošto smo završili odlučivanje o tačkama dnevnog reda ove sednice, zaključujem Šestu sednicu Prvog redovnog zasedanja Narodne skupštine u ovoj godini i želi vam srećne praznike, da ih lepo provedete i da se lepo odmorite.